Tevatron

Tevatron oli Yhdysvaltain Fermilabissa vuosina 1983-2011 toiminut synkrotroni-tyyppinen hiukkaskiihdytin. Ainoastaan Cernin Large Hadron Collider on suurienergisempi hiukkaskiihdytin.

Tevatronin rengasradan pituus oli 6,28 km, ja siinä voitiin kiihdyttää protoneja ja antiprotoneja aina 1 TeV energioihin, mistä kiihdytin sai nimensä (Tera-electronvolt accelerator). Tevatron maksoi 120 miljoonaa dollaria ja valmistui 1983. Siihen tehtiin sen toimintavuosina useita huomattavia laajennuksia ja parannuksia.

Merkittävin Tevatronilla tehty tieteellinen saavutus oli t-kvarkin löytäminen 1995.  

Tevatronin toiminta lopetettiin 30. syyskuuta 2011, osittain budjettileikkausten takia, mutta myös siksi, että huomattavasti suurienergisemmän LHC:n valmistuminen teki sen vanhentuneeksi. Tevatronin päärengasta on suunniteltu jälleenkäytettäväksi tulevissa kokeissa, kun taas kiihdytinlaitteiston osia voidaan käyttää muissa hiukkaskiihdyttimissä.

Lähteet

Aiheesta muualla

Illinois’n rakennukset ja rakennelmat
Hiukkaskiihdyttimet